Педро Салинас
Притежаване на твоето име…

Превод от испански: Рада Панчовска, —

chitanka.info

ПРИТЕЖАВАНЕ на твоето име,

единственото, което ти позволяваш,

щастие, душа без тяло.

Вътре в себе си те нося,

тъй като изричам името ти,

щастие, вътре в гърдите.

„Ела“ и ти идваш тихо;

„иди си“: и устремно бягаш.

Присъствието и отсъствието ти

са сянка едно на друго,

сенки ми дават и вземат.

(И разперените ми ръце!)

Но твоето тяло никога,

но твоите устни никога,

щастие, душа без тяло, чиста сянка.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.